….. a spus miercuri, într-o intervenție la TVR 3, președintele Federației Naționale a Părinților, Iulian Cristache. El a apreciat că inițiativa Ministerului Educației privind camerele audio-video în toate școlile, anunțată săptămâna aceasta ca parte a unui proiect de ordonanță de urgență, va fi greu de implementat în absența unor proceduri clare formulate de autorități.
" Unii părinți își doresc montarea acestor camere, alții nu-și doresc montarea lor. Problema este că, uitându-ne un pic pe legislație și pe directive și discutând cu niște juriști care știu meserie, mi-au spus: domnule Cristache, este bună inițiativa Ministerului Educației, doar că, dacă directorii vor fi lăsați de capul lor, fără să vină cu un sprijin de natură juridică, cu o procedură unitară la nivel național, va rămâne doar un articol din lege, fără să fie pus în aplicare acest articol de lege. Pentru că vor avea temeri directorii să implementeze, atât timp cât avem niște reguli GDPR care nu prea te lasă cu atâta ușurință", a apreciat Iulian Cristache.
Potrivit acestuia, "dacă Ministerul Educației se rezumă doar la această conferință de presă și la un articol de HG, directorii au posibilitatea să-și angajeze din finanțarea de bază, bunuri și servicii, un expert pe GDPR, astfel încât să poată să folosească aceste camere". Iar reprezentantul asociațiilor de părinți a spus că "săptămâna viitoare ne vom întâlni cu doamna ministru și vom face și noi diligențele necesare astfel încât să ne asigurăm că, împreună cu Ministerul de Interne, cu Ministerul de Justiție vor găsi niște proceduri, astfel încât să nu fie încălcată legea și directorii să poată să dea drumul la aceste sisteme de supraveghere la nivelul unităților".
Iulian Cristache despre camere audio-video în școli: "Nu știu dacă există o majoritate, dar, categoric, sunt două tabere, ca de obicei. Unii părinți își doresc montarea acestor camere, alții nu-și doresc montarea lor. Problema este că, uitându-ne un pic pe legislație și pe directive și discutând cu niște juriști care știu meserie, mi-au spus: domnule Cristache, este bună inițiativa Ministerului Educației, doar că, dacă directorii vor fi lăsați de capul lor, fără să vină cu un sprijin de natură juridică, cu o procedură unitară la nivel național, va rămâne doar un articol din lege, fără să fie pus în aplicare acest articol de lege. Pentru că vor avea temeri directorii să implementeze, atât timp cât avem niște reguli GDPR care nu prea te lasă cu atâta ușurință. Așadar, Ministerul Educației trebuie să vină cu o procedură și să vină în sprijinul directorilor, pentru că avem nevoie de aceste camere de supraveghere. Știu că voi supăra mulți părinți, care vor spune ce-o mai vrea și ăsta și de ce susține Ministerul Educației, pentru că au fost părinți care au spus domnule, dumneata ești apendicele ministerului și de aceea susții. Nu, este o aberație. Părinții care susțin aceste lucruri nu știu că primesc câte 5-10 telefoane în fiecare zi, de la părinți care se confruntă cu astfel de probleme, cu acte de violență la nivel de elev-elev, cu acte de violență la nivel de profesor-elev sau elev-profesor. Astfel încât aceste sisteme de supraveghere, din punctul meu de vedere, sunt binevenite și vor reduce numărul de incidente la nivelul unităților de învățământ. Cu certitudine vor reduce acest număr. (…)"
"Trebuie o procedură (…), referitor la directiva europeană și la Constituția României, care spun că dreptul la intimitate, că nu ai voie să fii filmat, fără să dai acordul. Doar că aici nu vorbim – exact cum am mai spus înainte – nu vorbim de un act de intimitate într-o unitate de învățământ (…)."
"Dacă Ministerul Educației se rezumă doar la această conferință de presă și la un articol de HG, directorii au posibilitatea să-și angajeze din finanțarea de bază, bunuri și servicii, un expert pe GDPR, astfel încât să poată să folosească aceste camere. Din discuțiile pe care le-am avut cu unii dintre juriști și mi-au spus că se pot face analize de risc în situații în care vorbim de școli unde sunt acte de violență și, pe baza unei analize de risc, într-adevăr părinții pot fi cumva forțați să-și dea sau să nu fie nevoie de acceptul lor, astfel încât aceste camere de supraveghere să fie la nivelul unităților de învățământ (…)"
"Eu cred că și conducerile unităților de învățământ trebuie să aibă discuții cu consiliul reprezentativ al părinților la nivel de unitate, să le explice că vor fi niște proceduri foarte stricte, în sensul în care nu va avea nimeni acces acolo, cu excepția conducerii unității de învățământ, respectiv a sesizare cu poliția. Și atunci cred că lucrurile se vor putea așeza. Acum, cel puțin așa, din ce se discută în presă, ai impresia că acele imagini pot fi folosite de către oricine din școală și vor avea acces la ele. Nu, nu vor fi din acest punct de vedere temeri. Vor fi niște reglementări foarte foarte clare. Săptămâna viitoare ne vom întâlni cu doamna ministru și vom face și noi diligențele necesare astfel încât să ne asigurăm că, împreună cu Ministerul de Interne, cu Ministerul de Justiție vor găsi niște proceduri, astfel încât să nu fie încălcată legea și directorii să poată să dea drumul la aceste sisteme de supraveghere la nivelul unităților. "
CITEȘTE ȘI: